Plzeň. Plzen (chex. "Plzeň", nem. va ingl. "Pilsen") – Chexiyadagi shahar, Bero-unka daryosi boʻyida. Aholisi 171 356 kishi (atrofidagi tumanlar bilan 225 000 ga yaqin). Chexiyaning 4-yirik shahri (Praga, Brno va Ostravadan keyin). Mamlakatning yirik transport yoʻllari tuguni va muhim sanoat markazi. Ogir mashinasozlik rivojlangan. AES uchun jihozlar ishlab chiqarish, elektrotexnika, lokomotiv va vagonsozlik, oziq-ovqat sanoati korxonalari mavjud. Badiiy galereya bor. Plzenga 1292-yilda asos solingan. 14— 15-asrlarda yirik hunarmandchilik va savdo shahri boʻlgan. 14—18-asrlarga oid meʼmoriy yodgorliklari saqlangan. Plzen oʻzining "Škoda Holding" avtomobilsozlik sanoati va pivosi ("Pilsner Urquell", "Gambrinus") bilan tanilgan. Shuningdek, koʻp tarixiy bino va inshootlar mavjud. Transport tizimi. Shaharda markaziy temir yoʻl vokzali bor. Shuningdek, shahar yoʻlovchi tashish transport turlaridan avtobus, trolleybus va tramvay mavjud.